钦定古今图书集成/明伦汇编/官常典/第789卷 > 齐恢
## 钦定古今图书集成/明伦汇编/官常典/第789卷 > 齐恢

按《宋史》本传：“恢字熙业，蒲阴人，唐宰相映之裔也。第
进士，历通判陈州，提点成都府路刑狱。三年，徙河东。
凡公帑格外馈饷之物，一无所受。单车而东，入为户
部判官。神宗出阁，精简官僚，韩琦荐其贤，以直昭文
馆，为颖王府翊善，进太子左谕德。帝即位，拜天章阁
待制，知通进银台司，出知相州，召知审官西院，纠察”
在京刑狱，卒，年六十六。恢居乡里，恂恂称君子。临政
府，明白简约，不苛扰，所至人爱之。帝念旧僚，自谏议
大夫特赠工部侍郎。